แจ้งเตือนเกษตรกร อย่าหลงเชื่อนายหน้าชักชวนเป็นสมาชิกเพื่อรับซื้อกัญชาและกัญชง
เภสัชกรหญิง สุภัทรา บุญเสริม รองเลขาธิการคณะกรรมการอาหารและยา (อย.) เปิดเผยว่า ขณะนี้เริ่มมีนายหน้าชักชวนให้เกษตรกรร่วมเป็นสมาชิก ซึ่งจะได้รับซื้อกัญชาและกัญชงง่ายขึ้น โดยมีการเรียกเก็บเงินก่อนนั้น หน่วยงานที่เกี่ยวข้องได้เร่งติดตามและสืบสวนอย่างใกล้ชิด เพื่อดำเนินการตามขั้นตอนของกฎหมาย ขอให้เกษตรกรอย่าหลงเชื่อ โดยสามารถตรวจสอบรายชื่อผู้ขออนุญาตปลูกได้อย่างถูกต้องที่กองควบคุมวัตถุเสพติด หรือสอบถามเพิ่มเติมเรื่องกัญชากัญชงได้ที่สายด่วน อย. 1556 กด 3